Elīna Avotiņa

**Elīna Avotiņa** (dzimusi  Rīgā) ir latviešu aktrise un dziedātāja. Plašāku atpazīstamību ieguvusi, filmējoties televīzijas seriālos "Svešā seja" (2017—2018), "Divi vienā" (2018—2019), "Viņas melo labāk" (2021), "Nemīlētie" (2021—2024), "Perfektās kāzas" (2022), "Bezvēsts pazudušās" (2022), "Tarakāni tavā galvā" (2022), "Ketijas jaunā dzīve" (2022).

## Biogrāfija
No sākumskolas vecuma apguvusi zināšanas dažādās mākslas un sporta nozarēs. Apguvusi vijoļspēli Rīgas 1. mūzikas skolā (2002—2008). Vēlāk ieguvusi diplomu akadēmiskās dziedāšanas specialitātē Jāzepa Mediņa Rīgas Mūzikas vidusskolā (2009—2013). Paralēli dramatiskā teātra aktiera studijām Latvijas Kultūras akadēmijā (2013—2017), turpinājusi attīstīt akadēmiskās dziedāšanas prasmes un papildinājusi zināšanas baroka mūzikā.

Kopš 2016. gada piedalījusies izrādēs dažādos teātros. Nominēta Latvijas teātra gada balvai "Spēlmaņu nakts" kategorijā "Gada debija vai jaunais skatuves mākslinieks" (2017/2018) par Dārguma lomu Edvarda Olbija lugā "Kam no Vilka kundzes bail?".

No 2019. gada Latvijas Nacionālās operas un baleta kora māksliniece, piedalījusies repertuāra izrādēs.

2017. gadā pēc Latvijas Kultūras akadēmijas absolvēšanas saņēma uzaicinājumu no režisores Intas Gorodeckas filmēties latviešu oriģinālseriālā "Svešā seja" (2017—2018), kur spēlēja Džeinas lomu — bagāta plastiskā ķirurga Riharda Muižnieka (atveido Ģirts Ķesteris) meitu. Seriālam izdotas 2 sezonas. Drīz pēc tam viņa saņēma uzaicinājumu no Intas Gorodeckas piedalīties oriģinālseriālā "Divi vienā" (2018—2019), kur Avotiņa atveidoja jaunas žurnālistes, žurnāla "Viņš+Viņa" administratores Rūtas lomu. 2021. gadā filmējās populārajā pēc lietuviešu scenārija adaptētajā seriālā "Viņas melo labāk", kur attēloja Alvīnes lomu. Tā paša gada nogalē atveidoja Nellijas Bergas lomu seriālā "Nemīlētie: Nolemtie 1/2/3".

Paralēli TV3 un LTV1 projektiem strādāja ar režisoru Andreju Ēķi, atveidojot vedējmātes lomu, romantiskajā komēdijseriālā "Perfektās kāzas" (2022) un seriālā "Tarakāni tavā galvā" pēc Zanes Zustes stāstu motīviem, kur tēloja greizsirdīgo sievu Santu. 2022. gadā piedalījās režisora Ulda Cipsta spriedzes seriālā "Ketijas jaunā dzīve", atveidojot galvenās varones labāko draudzeni Ritu. Strādājusi arī pie citiem režisoriem un projektiem.

2025. gadā piedalījusies režisora Oskara Rupenheita krimināldrāmā "Tumšzilais Evaņģēlijs".

## Lomas

### Kino
* 2025: krimināldrāma "Tumšzilais Evaņģēlijs" — *Lilita Sadovska* (KEF Studio, režisors Oskars Rupenheits)

### Televīzija
* 2022: TV seriāls "Ketijas jaunā dzīve" — *Rita* (Go3, režisors Uldis Cipsts)
* 2022: TV seriāls "Tarakani tavā galvā" — *Santa* (Tet TV, režisors Andrejs Ēķis)
* 2022: TV uzvedums "Īsa pamācība līgošanā" — *Santa* (TV3, režisore Dita Torstere)
* 2022: TV seriāls "Bezvēsts pazudušās", 2. sezona — *Rita* (Tet TV, režisors Vlads Kovaļovs)
* 2022: TV seriāls "Mazā Mula lielajā mākslas pasaulē" — *tautumeita* (Tet TV+, režisore Daina Gāga—Ēķe)
* 2022: TV seriāls "Perfektās kāzas" — *vedējmāte* (Tet TV, režisors Andrejs Ēķis)
* 2021—pašlaik: TV seriāls "Nemīlētie: Nolemtie 1/2/3" — *Nellija* (TV3, "Videometra", režisors Raimunds Baņonis, Jurijs Djakonovs)
* 2020: "Viņas melo labāk", 9. sezona — *Alvīne* (režisors Māris Bezmers)
* 2018—2019: TV seriāls "Divi vienā", 1—2 sezona — *Rūta* (LTV1, režisore Inta Gorodecka)
* 2017—2018: TV seriāls "Svešā seja", 1—2 sezona — *Džeina* (TV3, režisore Inta Gorodecka)

### Teātris
* 2022: Latvijas Nacionālā opera un balets, F. Lehāra operete "Jautrā atraitne" — *Dodo*
* 2018—2019: Latvijas Nacionālā opera un balets, I. Kalniņa opera "Spēlēju, dancoju" — *pūlis, ragana* (režisore Laura Groza)
* 2018—2019: RKTCM "Mazā Ģilde", G.F. Handelis, oratorija "Herkulesa izvēle" GWV 69 — *Tikumība*
* 2018—2019: Operetes teātris, A. Lindgrēna, A. Ols "Karlsons" — *Māmiņa* (režisors Valdis Lūriņš)
* 2017—2018: Dailes teātris, E. Olbijs "Kam no Vilka kundzes bail?, — *Dārgums* (režisors Toms Treinis)
* 2017—2018: Rēzeknes teātris "Joriks", A. Volodins "No Mīļotajiem nešķirieties" — *Katja* (režisors Antons Kiseljus)
* 2016—2017: Latvijas Nacionālais teātris, V. Šekspīrs "Sapnis vasaras naktī" — *Hipolita* (režisors Elmārs Seņkovs)
* 2016—2017: Valmieras Drāmas teātris, N. Izuka "Labie bērni" — *Kailija* (režisors Reinis Suhanovs)
* 2016—2017: Dailes teātris, N. Erpulata, J. Hilijes "Trakās asinis" — *Sonja Keliha* (režisors Mārtiņš Eihe)
* 2016—2017: Rēzeknes teātris "Joriks", I. Viripajevs "Ilūzijas" — *otrā sieviete* (režisors Georgijs Surhovs)
* 2016—2017: Teātra māja "Zirgu pasts", D. Nigro "Zvēru stāsti" (režisors Mihails Gruzdovs)
* 2016—2017: Teātra māja "Zirgu pasts", "Ričards III—aklā zarna", pēc V. Šekspīra lugas "Ričards III" motīviem — *Margarēta* (režisors Dāvids Džovanzana)
* 2016—2017: Ģertrūdes ielas teātris, "Kā es braucu ziemeļmeitas lūkoties", pēc K. Skalbes pasakas "Kā es braucu ziemeļmeitas lūkoties" motīviem — *Vabulīte* (režisors Andrejs Jaravojs)

## Atsauces

## Ārējās saites
* Elīna Avotiņa izrades.lv